Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani sanoo, että Messias teki jo raskaan työn ihmeiden eteen, -
ja meidän täytyy vain siirtyä sivuun!
Oletko valmis siirtymään sivuun? Tästä kohta lisää.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Pyhä Henki, kutsun Sinut ottamaan tämän ohjelman täysin hallintaasi, -
jokaisen tämän ohjelman puolen, -
ja uskon, että taivas tulee koskettamaan maata.
Olemme ennenkin puhuneet paranemisesta ja ihmeistä, -
mutta ihmeistä kiistellään paljon.
Miten määrittelet ihmeen ja mitä Jumala on näyttänyt sinulle ihmeistä?
Minusta ihme on sitä, että Jumala keskeyttää luonnollisen prosessin -
tai puuttuu siihen, tai että Hän kumoaa jonkin luonnonlain.
Tiedämme, ettei vedestä voi tulla viiniä, mutta Jeesus teki niin.
Tiedämme, ettei veden päällä voi kävellä, mutta Jeesus teki niin.
Kutsumme niitä ihmeiksi, koska niissä ei ole mitään järkeä.
Ne eivät seuraa luonnollista logiikkaa vaan ovat yliluonnollisia.
Olen huomannut, että kun juutalaiset, -
jotka eivät halua uskoa Jeesukseen Messiaana, -
kokevat yhdenkin ihmeen, he yhtäkkiä alkavat kuunnella.
Heillä on vahvat mielipiteet, ja he ovat joko puolesta tai vastaan.
Keskitietä ei ole, puhevälit menevät ja suuttumus nousee, -
mutta yksi ihme muuttaa kaiken.
Opetat syvällisesti aiheesta, joka on erittäin tärkeä.
Kun synnymme uudesti ylhäältä ja Messias tulee asumaan meihin, -
koko dna:mme muuttuu kohti ihmeitä. Kerro tästä lisää.
Kun synnymme uudesti, Jumalan Henki asuu sisimmässämme.
Meissä asuu se sama voima, joka herätti Jeesuksen kuolleista.
Siksi Jeesus sanoo, että sisältämme kumpuavat elävän veden virrat.
Jumalan elämä virtaa meistä ulos. Haluan ihmisten ajattelevan, -
ettei meidän pidä yrittää saavuttaa ihmettä, -
sillä ihmeitä tekevä voima on jo meissä, vaan vapauttaa ihmeet.
Se on perintöosamme ja osa dna:tamme. Se on joka solussamme.
Itse asiassa väittäisin, että olemme syntyneet uudesti ihmeitä varten.
Kun rukoilet jonkun puolesta, mietitkö mielessäsi, -
paraneekohan tuo ihminen, onkohan hänellä tarpeeksi uskoa, -
onko minulla tarpeeksi uskoa? Mitä mielessäsi pyörii, kun rukoilet?
En pohdi noita asioita, koska Jeesus teki jo raskaan työn puolestani.
Hän tuhosi jo sairauden ristillä. Tehtäväni on vapauttaa uskoni -
ja tehdä yhteistyötä Jeshuan kanssa, jotta ihme tapahtuisi.
Ja sanon sinulle, että ihmeet ovat helppoja!
Ne ovat helppoja siellä, missä palvelet, mutta on miljoonia uskovia, -
joista monet katsovat meitä nyt, joiden seurakunnissa ei ole ihmeitä.
Ihmeitä ei tapahdu, kun he rukoilevat. Miksi?
Yksi syistä on lähetyskäskyn puutteellinen tulkitseminen.
Jeesus käski meidän mennä kaikkeen maailmaan ja saarnata evankeliumia, -
mutta USA:ssa seurakunta on jättänyt siitä pois Jumalan voiman.
Ja kun evankeliumista jätetään pois Jumalan voima, -
jää jäljelle vain loitsu. Ihmiset ovat olleet intellektualismin -
ja voimattoman uskonnon kirouksen alla, ja heidän on aika palata -
evankeliumin eli Jumalan aidon voiman ilmenemisen alle.
Rukoilen ihmisten puolesta, että he voisivat palvella tällä alueella.
Rukoilin erään naisen puolesta, että hänellä on voitelu tehdä ihmeitä.
Hän sanoi: "Selvä", ja meni heti syöpäosastolle.
Siellä oli mies, jolla oli kaksi kuukautta elinaikaa.
Hyvää tarkoittavat kristityt lauloivat hänen ympärillään Kumbayahia.
Nainen ajoi heidät pois, laski kätensä miehen ylle ja sanoi: "Parane."
Se tapahtui sunnuntai-iltapäivänä. Keskiviikkona syöpä meni remissioon.
Mies parani täysin. Tuo nainen ei ollut mikään pastori eikä piispa.
Olemme sotkeneet asiat ajattelemalla, että meidän pitää tehdä jotain, -
kuten että jos rukoilen tarpeeksi hartaasti, olen tarpeeksi hyvä -
tai en syö donitseja viikkoon, Herra toimii kauttani.
Totuus on, että Messias on jo tehnyt työn. Meidän pitää tehdä yhteistyötä -
Hänen kanssaan, jotta Hänen ihmeitä tekevä voimansa toimisi.
Mitä tapahtui, kun Kynanin vaimolla todettiin vakava sairaus?
En ikinä unohda sitä, kun vaimollani oli munasarjakysta.
Tilanne oli vakava. Lääkärit olivat jo nähneet sen ja tehneet diagnoosin.
Opetin tuolloin siitä, että ihmeet ovat perintöosamme. Sanoin hänelle, -
että ihme oli jo hänen. Kun opetin eräässä kokouksessani, -
Jumalan tuli meni hänen kehoonsa, ja hän tunsi sen poltteen.
Jumalan tuli kirjaimellisesti sulatti tuon kystan.
Lääkärit vahvistivat, ettei munasarjakystaa enää ollut.
Sitä ei leikattu tai hoidettu. Jeesuksen voima ja läsnäolo paransivat sen.
Se on kaikkia varten. - Se kuulostaa niin yksinkertaiselta.
Arvatkaa mitä! Se on yksinkertaista. Kohta Kynan kertoo -
taivaan suunnitelmasta liittyen ihmeisiin, jotka toimivat!
Hän kertoo, miten Jumala näytti hänelle väkevimmän avaimen -
ihmeissä vaeltamiseen. Jatkamme kohta.
Yliluonnollista-ohjelma jatkuu hetken kuluttua.
Monet ohjelman katsojat ovat kokeneet ihmeitä.
Vapauduin kokaiiniriippuvuudesta. Katsoin yhden ohjelmasi, -
rukoilin ja paranin! Ennen sitä olin käyttänyt kokaiiniin miljoonia.
Nyt minulla on palvelutyö. Tuo yksi jakso muutti elämäni täysin.
Jos ohjelma on koskettanut sinua, kerro todistuksesi tässä osoitteessa.
Yliluonnollista-ohjelma jatkuu.
Olen täällä tohtori Kynan Bridgesin kanssa. Kynan, käytät termiä -
taivaan suunnitelma, joka toimii. Mikä se on?
Jeesus, Messias, on suunnitelma taivaasta.
Hän sanoi jakeessa Joh. 14:12: -
"joka uskoo minuun, myös hän on tekevä niitä tekoja, joita minä teen, -
ja suurempiakin, kuin ne ovat, hän on tekevä; sillä minä menen Isän tykö".
Jeesus näyttää, millainen Isä on ja miten Isä parantaa.
Jos haluamme tietää, ovatko ihmeet Isän tahto, katsomme Jeesusta, -
koska Hän on Jumalan olemuksen kuva.
Kun Jumala lähetti Jeesuksen, Jeesus sanoi opetuslapsille: -
"Joka on nähnyt minut, on nähnyt Isän."
Ongelma on, että ihmiset katsovat väärää kuvausta Jumalan tahdosta.
Katsomme muita ihmisiä, sitä, jonka puolesta rukoillaan ja joka ei parane, -
ja tilannetta, joka ei näytä ratkeavan, mutta se ei ole suunnitelma.
Messias on suunnitelma. Siksi heprealaiskirjeen kirjoittaja sanoo: -
"...silmät luotuina uskon alkajaan ja täyttäjään, Jeesukseen..."
Jos emme katso uskon Alkajaan ja Täyttäjään, -
vaan ihmiseen, ihminen saa uskomme loppumaan.
Meidän tulee katsoa uskon Alkajaan ja Täyttäjään, -
koska Hänestä näemme, mitä Jumala haluaa tehdä meissä ja kauttamme.
Mikä on väkevin avain, jonka Jumala on antanut sinulle ihmeitä varten?
Tämä on syvällistä, Sid. Jumala näytti minulle asian, jota emme juuri ajattele.
Raamattu sanoo, että kun Jeesus näki sairaat ja murtuneet ihmiset, -
jotka olivat rutikuivia, Hänen kävi heitä sääli, -
ja Hän paransi heidät kaikki. (Matt. 14:14)
Myötätunto ja rakkaus ovat tavallaan kuin hengellinen voima, -
joka saa meidät kiinnittymään Jumalan ihmeitä tekevään voimaan.
Yksi syy siihen, että keskityin palvelutyössäni parantamiseen, -
oli se, että turhauduin siihen, että ihmiset eivät parantuneet.
He kävivät seurakunnassa 30 vuotta ja olivat yhä sairaita ja kuolivat.
Uskoivatko he, että Jeesus maksoi hinnan? - Ehdottomasti.
Jokin ei vain täsmännyt.
Usko ja teot eivät kohdanneet. Jokin minussa nousi kapinaan.
Tunsin heitä kohtaan myötätuntoa. Se ei minusta ollut oikein.
Se johti minut etsimään Herraa todenteolla, koko sydämestäni, -
ja silloin Hän näytti minulle, että Hänen tahtonsa on aina parantaa.
Rakkaus ja myötätunto ovat työkalu, joka avaa Jumalan voiman.
Kerro tarina, joka havainnollistaa tätä. - Hassua, mutta muistan, -
että rukoilin jumalanpalveluksessa. En haluaisi sanoa näin, -
mutta sinne tuli hurjannäköinen mies. En ollut ikinä nähnyt niin isoa miestä.
Mies oli varmasti kaksimetrinen ja tatuoitu joka puolelta, -
kasvot mukaan lukien, eli hän oli luultavasti tehnyt jotain pahaa.
Herra sanoi minulle: "Mene ja rakasta tuota miestä."
Minä sanoin: "Ei."
Herra sanoi: "Mene ja palvele häntä."
Hän oli todella vihaisen ja väkivaltaisen näköinen.
Menin hänen luokseen, panin käteni hänen selkäänsä ja halasin häntä.
Kun tein niin, hän alkoi itkeä kuin pieni lapsi.
Hän itki itkemästä päästyään, ja halasin häntä.
Tunsin, että Jumalan rakkaus virtasi minusta häneen, -
ja tuo nestemäinen rakkaus alkoi eheyttää häntä.
Hämmästelin, miten suuri voima Jumalan rakkaudella on.
Rakkaus ei koskaan häviä. Kun antaudumme Jumalan rakkaudelle -
ja opimme vastaamaan siihen, ihmeitä tapahtuu joka kerta.
Sinulla on uusi näkökulma siihen, kun Pietari käveli veden päällä.
Se on yksi lempikertomuksistani. Me tavallaan tulkitsemme sitä väärin.
Jeesus käveli Gennesaretinjärveä pitkin, ja opetuslapset olivat veneessä.
He pelästyivät, sillä he luulivat Häntä aaveeksi, -
mutta Pietari tunnisti Hänet ja sanoi: "Ei, tuo on Jeesus."
Hän pyysi: "Herra, pyytäisitkö minua tulemaan luoksesi?"
Hän joutui ensinnäkin pois mukavuus- vyöhykkeeltään. Ihmeet vaativat sitä.
Toiseksi hän ei oikeastaan kävellyt veden, vaan Jumalan Sanan päällä.
Kun Messias puhui sanan, Hän kutsui Pietaria, ja tämä vastasi kutsuun.
Jeesus kirjaimellisesti kutsui Pietaria kohti ihmeitä.
Kun Pietari vastasi kutsuun, tapahtui jotain luonnonlakien vastaista.
Hän pystyi kävelemään veden päällä, mikä on mahdotonta, -
koska hän katsoi Häntä, jolle kaikki on mahdollista, ja vastasi kutsuun.
Kerro esimerkki omasta elämästäsi. - Rukoilin naisen puolesta, -
jolla oli aivohalvaus. Hän ei voinut puhua eikä käyttää oikeaa kättään.
Siellä oli tuhansia ihmisiä. Ajattelin, että jos en onnistu, se on työni loppu.
Menin hänen luokseen ja käskin häntä puhumaan, -
mutta hän ei pystynyt siihen eikä vastannut mitään.
Hänen ystävänsä hermostui minuun, mutta Herra sanoi: "Nouse veneestä."
"Usko vain minuun, sillä usko vaatii riskien ottamista."
Selvä, ajattelin. Sanoin: "Sano vain: 'Jeesus'."
Mitään ei tullut ulos. Sanoin taas: "Sano Jeesus."
Ajattelin, että se oli palvelutyöni loppu. Toistin sen vielä, -
ja lopulta hän tarttui käteeni kädellä, jota ei pystynyt käyttämään, -
puristi niin kovaa, että käteni oli murtua, otti mikrofonin ja sanoi: -
"Je-Je-Jeesus!"
Silloin usko räjähti siinä huoneessa, ja ihmeitä tapahtui koko illan.
Ihmiset lukevat kirjaasi tai kuuntelevat opetustasi.
Kerro todistus jostakusta toisesta, -
joka ymmärsi kertomuksen Pietarista kävelemässä veden päällä.
Eräs seurakunnassamme oleva mies kuuli tämän opetuksen ja sanoi: -
"Haluan astua pois veneestä. Pyhä Henki, näytä minulle jotain."
Rukoillessaan hän näki erään miehen kasvot.
Tuo mies oli pukeutunut verkkaripukuun ja talutti pyöräänsä.
Hän koki kehotusta rukoilla tuon tuntemattoman miehen puolesta.
Niinpä hän lähti ulos ja ajoi pyörällä kaupungille.
Hän näki pari ihmistä ja sanoi yhdelle haluavansa rukoilla tämän puolesta.
Tuo henkilö kieltäytyi siitä. Niinpä mies koki olonsa lannistuneeksi.
Joskus meidän pitää olla sinnikkäitä. Kun hän palasi takaisin kotiin, -
häntä vastaan käveli mies, joka oli pukeutunut juuri kuin hänen näyssään.
Hän ajoi tuota miestä vastaan ja sanoi: -
"Uskon, että Jumala haluaa minun sanovan sinulle jotain."
Toinen mies sanoi: "Sanoin Jumalalle, että jos et puhu minulle tänään, -
haluan päättää päiväni."
Mies johdatti tuon toisen miehen syntisen rukoukseen, ja hän pelastui, -
vain siksi, että tuo mies otti riskin. - Ja tuo on todella ihmeellinen asia.
Kynan opettaa tästä, ja se on todella yksinkertaista.
Se todella on sitä. - Erittäin yksinkertaista.
Sinä sanot, ja mikä vielä tärkeämpää, Raamattu sanoo, -
että ne, jotka uskovat... Sano: "Se olen minä!"
Ne, jotka uskovat, laskevat kätensä sairaiden päälle, ja he toipuvat.
Kuka laskisi kätensä minun päälleni? Voin tehdä sen itse. - Aivan.
Jumala sanoi jotain, mikä pisti Kynanin parantamistyöhön vauhtia, -
ja se tulee tekemään saman sinulle. Jatkamme kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Opettamasi asiat ovat yksinkertaisia, -
koska Raamatussa asia on niin yksinkertainen, -
että jokainen voi ymmärtää ja toteuttaa sen.
Kerroit, että Jumala puhui sydämellesi jotain, -
joka käynnisti ihmeparantamistyösi.
Se oli yksinkertainen asia, jonka Herra sanoi minulle.
Innossani sanoin: "Jumala, haluan olla mies, jonka kautta voimasi virtaa."
Herra sanoi: "Hoida sinä uskominen, minä hoidan ihmeiden tekemisen."
Hän jopa sanoi: "Siirry vain pois tieltäni."
Kirjassasi Releasing Miracles ("Ihmeiden vapauttaminen") -
tämä tehdään todella helpoksi ja käytännölliseksi. Kerro siitä jotain.
Haluan rohkaista teitä, koska uskon koko sydämestäni, -
että olemme tulossa aikaan, jolloin ihmeet ovat täysin välttämättömiä.
Kohta meidän on pakko vaeltaa Jumalan yliluonnollisessa voimassa -
ja osata viipyä Hänen läsnäolossaan. Jumalan läsnäolo tulee vaikuttamaan -
niin perheeseesi, lapsiisi, yritykseesi kuin palvelutyöhösi.
Ruoka moninkertaistuu tai käy niin kuin nigerialaismiehelle, -
joka laittoi bensapulan aikana vettä bensatankkiin ja ajoi 60 kilometriä.
Jumala muutti veden bensiiniksi. Tällaista Jumalaa me palvelemme.
Opetan kirjassani, että Jeesus sanoi jakeessa Joh. 14:12 jotain syvällistä: -
"...joka uskoo minuun, myös hän on tekevä niitä tekoja, joita minä teen..."
Huomaa, ettei Hän sanonut: "Tekoja, joita minä tein".
Hän tekee yhä työn. Hän herättää yhä kuolleet.
Hän ajaa yhä riivaajia ulos. Hän vain tekee sen kauttasi ja kanssasi.
Uskon, ettei Jumala kutsu seurakuntaa olemaan vain Hänen käytössään.
Olin Australiassa puhumassa ja rukoilin kuten aina ennen saarnaani: -
"Herra, käytä minua. Käytä minua Herra sanoi: "Ei."
Ihmettelin, olinko luopunut uskosta ja menettänyt pelastukseni.
Herra sanoi: "En halua käyttää sinua. Haluan tehdä yhteistyötä kanssasi."
Hän näytti, että Mark. 16:20 vahvistaa tämän: "Mutta he lähtivät -
ja saarnasivat kaikkialla, ja Herra vaikutti heidän kanssansa -
ja vahvisti sanan sitä seuraavien merkkien kautta." Tämä koskee sinua.
Hän on paras yhteistyökumppani. Hän ei koskaan petä sinua.
Hän haluaa vain, että sanot Hänelle kyllä. Jos teet sen, -
Hän antaa sinulle parhaimpansa. Nyt on sen aika.
Olette nähneet tässä ohjelmassa ihmisiä kaikenlaisista taustoista.
Käytän itseäni esimerkkinä. Moni ei tunne taustaani.
Minulla on perinteinen juutalainen tausta. Sitten kohtasin Jeesuksen.
Vaimoni sanoi, että minusta tuli yhdessä yössä aivan eri ihminen.
Joillakin ihmisillä näiden asioiden pohtimiseen menee koko elinikä, -
ja minäkin pohdin niitä yhä, mutta muutuin yhdessä yössä.
Joku luulee menneensä liian pitkälle tai hylänneensä sen, mitä jo tiesi.
Haluan sanoa sinulle, että Jeesus kuoli jokaisen tekemäsi synnin edestä.
Hän haluaa antaa sinulle uuden alun ja antaa anteeksi aina, kun horjut.
Hän haluaa, että vietät ikuisuutesi taivaassa Hänen kanssaan.
Täällä ei ole ketään vanhurskasta. Edes suurin rabbi, imaami -
tai hindujoogi ei ole vanhurskas. Ei ole ketään vanhurskasta, -
paitsi Jeesus, Jumalan Poika, joka kuoli sinun sijastasi.
Toista tämä rukous perässäni ja usko siihen niin hyvin kuin osaat.
Silloin sinulle tapahtuu sama muutos, joka tapahtui Kynanille, minulle -
ja kaikille vierailleni. Jumala ei katso ihmiseen, Hän katsoo uskoon.
Toista perässäni ääneen: "Rakas Jumala, -
olen tehnyt paljon syntejä, ja olen siitä todella pahoillani.
Uskon, että Jeesuksen veri pesee ne pois.
Et enää muista niitä, ja minä olen puhdas.
Ja nyt kun olen puhdas, tule asumaan sisimpääni, Jeesus.
Tule Herrakseni. Aamen."
Rukoile ihmettä jokaiselle, joka sanoi tuon rukouksen, -
jokaiselle, joka tuntee Jeesuksen ja jokaiselle, joka ei rukoillut.
Vapautan nyt kirkkauden kotiisi.
Lähetän Jeesuksen nimessä Messiaan pysyvän läsnäolon, -
jonka ansiosta tiedät, että Hän on tehnyt raskaan työn puolestasi.
Syöpä, diabetes tai tuhlaajapoika eivät pärjää Hänelle.
Julistan, että Jumalan ihmeitätekevä voima virtaa siellä, missä olet, -
ja saat voitelun, jossa ihmeistä tulee normaaleja, Jeesuksen nimessä.
Tuntuuko, ettei sinua rakasteta? Toivotko, ettet olisi syntynyt?
Tuntuuko, että maailma olisi parempi paikka ilman sinua?
Totuus on, että joku rakastaa sinua syvästi.
Hän tiesi sinusta kaiken ennen aikojen alkua ja varasi sinulle siunauksen.
Hän on laskenut jokaisen kyyneleen, jonka olet vuodattanut.
Hän on iloinnut jokaisesta ilon hetkestäsi.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa ja otti sinut perheeseensä -
jo ennen luomista. Hän on hoitanut sinua syntymäsi hetkestä asti.
Hän julistaa, että sinut on tehty ylen ihmeellisesti.
Hänellä on enemmän ajatuksia sinua kohtaan kuin rannalla hiekanjyviä.
Vaikka vanhempasi unohtaisivat tai hylkäisivät sinut, Hän ei sitä tee.
Hän on sinulle todellinen Isä. Hän on valinnut sinut -
olemaan Poikansa kaltainen, jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei koskaan hylkää sinua.
Hän lupaa, että jos lähestyt Häntä, Hänkin lähestyy sinua.
Haluaisimme kertoa sinulle lisää Hänestä. Lataa ilmaiseksi kirja -
They Thought for Themselves ruudulla näkyvästä osoitteesta.
Ensi viikolla ohjelmassa: -
Tiesitkö, että saat näkyjä Jumalalta joka päivä?
Jumala yrittää puhua meille uniemme kautta, mutta moni ei huomaa sitä, -
koska vihollisen eksytys on sokaissut meidät.
Olen tohtori Charles Fox. Liity seuraani ensi viikolla, -
niin opit, miten voit luoda ilmapiirin, jossa Jumala ilmaisee itsensä -
yöllisissä näyissäsi. Valmistaudu huomaamaan ja tuhoamaan -
eksytyksen henki ja väärennökset unissasi.
Sairauden pelko ja epävarmuus tulevasta voivat aiheuttaa stressiä.
Masentaa, jos ei voi tehdä itselle tärkeitä asioita.
Paraneminen ja usko ovat monille mysteeri.
Sid Rothin e-kirja sisältää parantavia raamatunkohtia.
Tutkimalla niitä päivittäin pääsee kiinni Taivaan valtakuntaan.
Usko ja paraneminen eivät enää ole mysteerejä.
Lataa oma kirjasi ilmaiseksi ruudulla näkyvästä osoitteesta.
Suomennos: Anni Lähteenmäki